Универзитет у Нишу

Филозофски факултет

Департман за српску и компаративну књижевност

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА**

Доц. др Јелена Јовановић је својим досадашњим ангажовањем на пољу научноистраживачког рада постигла значајне резултате и то објављивањем монографских публикација, уџбеника, радова у реномираним домаћим и међународним часописима/ зборницима; ангажовањем у области уређивања различитих типова публикација, учешћем на пројектима и многобројним научним скуповима; обављањем рецензентских послова.

 У протеклих пет година објавила је радове у публикацијама категорије М14, М24, М43, М33, М44, М45, М46, М51, М52, М53, М63. Основно интересовање у тим текстовима усмерено је ка проучавању српске књижевности 20. и 21. века из угла савремених књижевних теорија. Године 2019. објавила је монографију *Вештина приповедања – наратори прозног света Драгослава Михаиловића* у којој преиспитује превасходно улогу наратора у специфичном сказном облику приповедања. Као методолошко упориште са ког приступа тексту Јелена Јовановић користи достигнућа класичне и посткласичне наратологије, чија примена у поступку проучавања издвојеног корпуса артикулише различите аспекте Михаиловићевог стваралаштва откривајући тајну дуготрајне популарности, али и универзалне естетске врености.

 У последње две године објавила је три уџбеника (за 5, 6. и 7. разред основне школе) одобрена од стране Министарства просвете, науке и технолошког развоја Републике Србије, а у оквиру научноистраживачког ангажовања треба поменути и чланство у редакцији часописа Philologia Mediana (М51) на месту оперативног уредника, као и учешће у уређивању међународног тематског зборника *Od narativa do narativnosti / From Narrative to Narrativity /* **Uredile** Snežana Milosavljević Milić, **Jelena Jovanović**, Mirjana Bojanić Ćirković, Niš: Univerzitet u Nišu, Filozofski fakultet.

Јелена Јовановић учествовала је на многобројним научним скуповима у земљи и иностранству (Ниш, Београд, Бања Лука, Париз, Грац, Вроцлав, Ријека, Велико Трново, Пале, Москва, Врање, Трстеник, Охрид, Задар, Копривница, Лисабон), а резултате својих истраживања приказала је и у радовима објављеним у оквиру различитих научних и стручних пројеката: *Поетка српског реализма* (Министарство науке, просвете и технолошког развоја, бр. 178025), *Andrić-Initiative: Ivo Andrić im europäischen Kontext – Ivo Andrić u evropskom kontekstu* (Institut für Slawistik der Karl-Franzens-Universität Graz), *Књижевна прошлост и садашњост на простору југоисточне Србије* (Научноистраживачки пројекат Огранка САНУ у Нишу), *Језичка и књижевна прошлост и садашњост на простору југоисточне Србије* (Интерни пројекат Департмана за српску и компаративну књижевност и Департмана за српски језик Филозофског факултета Универзитета у Нишу*), Истраживање* *књижевне прошлости и садашњости на простору југоисточне Србије* (Интерни пројекат Департмана за српску и компаративну књижевност Филозофског факултета Универзитета у Нишу).

О значају и вредности радова кандидаткиње сведоче и цитати објављени у научно релевантним публикацијама у земљи и иностранству (*Научни састанак слависта у Вукове дане*, *Књижевна историја*, *Наука и савремени универзитет 5*, *Српски језик: студије српске и словенске*, *Journal of Urban Cultural Studies*, *О Петру Кочићу*).

Јелена Јовановић рецензензирала је две научне монографије и бројне радове у научним часописима и зборницима из области филологије.

 На основу свега наведеног, Веће Депармана за српску и компаративну књижевност даје **позитивну оцену** за постигнуте резултате у области научноистраживачког рада доц. др Јелени Јовановић, кандидату за избор у звање *ванредни професор* за ужу научну област Српска и компаративна књижевност (*Српска модерна и модернизам (до 1941)*, *Савремена српска књижевност (после 1980)*).

У Нишу, 06. 03. 2020. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Јелена Јовановић

Управник Департмана за српску и компаративну књижевност

Универзитет у Нишу

Филозофски факултет

Департман за српску и компаративну књижевност

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Јелена Јовановић је најпре као асистент, а потом и као доцент постигла веома запажене резултате у области развоја наставе о чему сведочи њено велико ангажовање у оквиру многобројних наставних и ваннаставних активности студената.

 Издвајамо неке од активности које су реализоване у протеклих пет година: организовала је одлазак студената на представу „Један Едип“ Народног позоришта у Нишу и након тога разговор с португалским писцем по чијем је тексту рађена представа. (28. 11. 2019. и 29. 11. 2019); две године заредом укључује студенте у активности поводом *Ноћи истраживача* (септембар 2018, 2019); организовала сарадњу студената Филозофког факултета у Нишу са студентима из Великог Трнова (октобар 2019); организовала обилазак изложбе „Последња деценија Саве Шумановића“ у Официрском дому, изложбе Микрокњиге „Минијатура на зрну грашка“ у Универзитетској библиотеци у Нишу, те изложбе „Иво Андрић, писац и дипломата“ у Народном музеју Ниш (октобар 2019); организовала обилазак Књижевно-меморијалне поставке Стеван Сремац и Бранко Миљковић (2018); организовала је сусрет студената са писцем Верољубом Вукашиновићем и заједно са студентима учествовала у представљању његовог дела (2018). Организовала студентску посету Београду: Народно позориште у Београду, Народна Библиотека Србије, Спомен-музеј Иве Андрића, Легат Паје Јовановића, Саборна црква у Београду; организовала одлазак студената у летњу школу Академије Андрић (*Култура сећања*), (16-20. 9. 2016)

#### Јелена Јовановић је коаутор и реализатор семинара за стручно усавршавање наставника (Коаутор и реализатор семинара *Књижевност и сликарство, музика, историја – интердисциплинарни пресеци у настави* (ЗУОВ, Каталошки бр. програма 826); реализатор семинара *Савремени приступи у настави српског језика и књижевности* (ЗУОВ, Каталошки бр. програма 840).

#### О постигнућима кандидаткиње у области развоја наставе сведоче и високе оцене у оквиру студенске евалуације.

У оквиру доприноса развоју других делатности високошколске установе издвајамо следеће активности Јелене Јовановић:

* Учешће у комисијама за спровођење конкурса за упис студената у прву годину на сва три нивоа студија (ОАС, МАС, ДАС) на Филозофском факултету у Нишу.
* Члан Већа докторских студија Филозофског факултета у Нишу (Заменик председника Већа докторских студија)
* Члан Изборног и Наставно-научног већа Филозофског факултета у Нишу
* Управник Департмана за српску и компаративну књижевност (од 1. децембра 2019)
* Председник и одговорни уредник Редакционог одбора Универзитетске библиотеке „Никола Тесла“ у Нишу
* Члан Савета Центра за наратолошке студије Универзитета у Нишу
* Члан Комисије за акредитацију студијског програма *Србистика*

Развоју наставе и других делатности високошколске установе Јелена Јовановић допринела је и као организатор и учесник у реализацији Осамнаестих сусрета наставника, сарадника и студената Филозофског факултета Универзитета у Нишу и Филолошког факултета Универзитета „Св. Ћирило и Методије” из Великог Трнова, организатор Научног скупа *Обичаји у култури Срба и Бугара/ Обичаите* *в културата на Сърби и Българи.* Овоме треба прикључити и организовање предавања (на Филозофском факултету у Нишу) проф. др Јована Делића са Филолошког факултета у Београду: *Данило Киш и Антоан де Сент Егзипери* (април 2016). У оквиру активности Центра за наратолошке студије учествовала је у организовању предавања проф. др Адријане Марчетић са Филолошког факултета Београд: *Приповедне технике у прози Вељка Милићевића* (новембар 2018). Од активности треба издвојити и предавање одржано у Регионалном центру за професионални развој запослених у образовању у Нишу: *Од теорије до књижевног текста*, као и два предавања одржана на Филолошком факултету Универзитета „Св. Ћирило и Методије” из Великог Трнова: *Савремени приступи проучавању романа српске модерне* и *Ново читање традиције: романи Борисава Станковића*.

Јелена Јовановић учествовала је на многобројним промоцијама и трибинама:

* У оквиру промоције Филозофског Факултета у Нишу гостовање у Трстенику и представљање поезије Верољуба Вукашиновића (*Наша реч о вашем песнику*) (27. фебруар 2018)
* Учешће на књижевној вечери *Миљковић каквог (не) познајемо* на Филозофском факултету у Нишу(21. 12. 2017)
* Учешће на трибини у Економској школи у Нишу: *Миљковић каквог (не) познајемо* (март 2018)
* Излагање на књижевној вечери посвећеној Григорију Божовићу на Филозофском факултету у Нишу (март 2017)
* Учешће на трибини *Поезија и интернет* у Народној библиотеци „Раде Драинац“ у Прокупљу (2019)
* Учешће на промоцији тротомног издања изабраних текстова Владете Јеротића *Од Саве до Павла* у Народној библиотеци Србије (фебруар 2019)
* Учешће на промоцији тротомног издања изабраних текстова Владете Јеротића *Од Саве до Павла* у Галерији Народног музеја у Врању(април 2019)
* Учешће на промоцијама Читанки за 5. и 6. разред основне школе у Београду и Нишу
* Излагање на свечаној додели награде *Стеван Сремац* у Нишу (2018)
* Излагање на свечаној додели награде *Стеван Сремац* у Нишу (2019)

У протекле две године била је председница жирија за доделу награде *Стеван Сремац*, а учествовала је и у раду жирија за избор најбољег мастер рада у оквиру Светосавског конкурса Филозофског факултета у Нишу академске 2018/2019. године.

На основу изложених података, Веће Департмана за српску и компаративну књижевност даје **позитивну оцену** у области доприноса развоју наставе и развоју других делатности Филозофског факултета у Нишу доц. др Јелени Јовановић, кандидату предложеном за избор у звање *ванредни професор* за ужу научну област Српска и компаративна књижевност (*Српска модерна и модернизам (до 1941)*, *Савремена српска књижевност (после 1980)*).

У Нишу, 06. 03. 2020. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Јелена Јовановић

Управник Департмана за српску и компаративну књижевност

Универзитет у Нишу

Филозофски факултет

Департман за српску и компаративну књижевност

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Доц. др Јелена Јовановић педагошки рад обавља од 2000. године, најпре као наставник у основној школи (2000 – 2009), потом као асистент за ужу научну област Српска и компаративна књижевност (*Теорија књижевности*, *Тумачење књижевног дела*) у периоду од 2009. до 2012, затим као асистент за ужу научну област Српска и компаративна књижевност (*Теорија књижевности*) од 2012. до 2015. У звање доцента за ужу научну област Српска и компаративна књижевност (*Теорија књижевности, Српска књижевност XX века*) изабрана је 2015. године.

До 2015. године као асистент држала је часове вежби на предметима Теорија књижевности (ОАС Србистике, ОАС Француског језика и књижевности), Тумачење књижевног дела (ОАС Србистике), Наратологија (ОАС Србистике), Теорије читања и интерпретације (ОАС Србистике), Методологија науке о књижевности (МАС Филологије, модул: Српска и компаративна књижевност).

Од 2015. године држи часове предавања на предметима Српска модерна и модернизам (до 1941), Српски неомодернизам 1941-1980, Савремена српска књижевност (после 1980), Епски свет и модерна драмска свест, Српске песничке антологије XX века (ОАС Србистике).

Учествује у извођењу наставе на предметима Књижевност и историја, Књижевност и религија, Књижевност и културни контекст, Књижевност и друге уметности (МАС Филологије, модул: Српска и компаративна књижевност); Књижевност и културни контекст (МАС Филологије, модул: Методика наставе српског језика и књижевности); Роман Иве Андрића, Путопис у књижевности, Есеј у културном контексту, Књижевност и политика, Књижевност и приватни живот, Медитеран у модерној српској књижевности, Структурна семантика српске поезије 20. века, Средњовековни песнички жанрови и лик Богородице у српској поезији 20. века (ДАС Филологије).

Стручни испит положила је на Филозофском факултету у Нишу (бр. уверења 14/7-23 од 6. 12. 2004).

Јелена Јовановић веома је посвећена раду са студентима и континуирано улаже професионално искуство и знање како би осавременила наставу. Евалуацијом студената потврђене су њени педагошки кавалитети пре свега у домену вештине преношења знања, поштовања академских принципа, те у домену примене савремених приступа проучавању књижевности и праћењу најновијих токова науке о књижевности. Посебно треба нагласити да је у свом досадашњем педагошком раду увек остваривала успешну сарадњу са студентима свих нивоа студија. Њена предавања оцењена су као јасна, прегледна, занимљива, а често се истиче и њена тачност, поузданост и одговорност у свим сегментима педагошког рада. Својом радном енергијом често подстиче учешће студената у различитим активностима како у оквиру наставе тако и ван ње.

Имајући у виду наведена постигнућа, Веће Департмана за српску и компаративну књижевност предлаже Изборном већу Филозофског факултета у Нишу да усвји **по**­**зи­тив­ну оцену** за резултате педагошког рада доц. др Јелене Јовановић, канди­дата за избор у звање *ванредни професор* за ужу научну област Српска и компаративна књижевност (*Српска модерна и модернизам (до 1941)*, *Савремена српска књижевност (после 1980)*).

У Нишу, 06. 03. 2020. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Јелена Јовановић

Управник Департмана за српску и компаративну књижевност

Универзитет у Нишу

Филозофски факултет

Департман за српску и компаративну књижевност

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Кандидат Јелена Јовановић током свог рада остварила је значајне резултате на обезбеђивању научно-наставног подмлатка.

 **Чланство у комисијама за оцену и одбрану докторских дисертација**:

1.Члан комисије за оцену научне заснованости теме докторске дисертације Данијеле Петровић под називом *Конструкција наративног идентитета у романима Давида Албахарија и Владимира Тасића насталим у Канади*. Остали чланови комисије: проф. др Јован Делић (председник), проф. др Снежана Милосављевић Милић, проф. Др Весна Лопичић

2. Члан комисије за оцену научне заснованости теме докторске дисертације Велибора Петковића под називом *Књижевно дело Душана Радовића у светлу теорије трансмедијалности*. Остали чланови комисије: проф. др. Добривоје Станојевић (прдседник), доц. др Снежана Божић

3. Члан комисије за оцену и одбрану урађене докторске дисертације кандидаткиње Мирјане Бечејски, студент докторских академских студија филологије, *Есејистика Данила Киша*. Остали чланови комисије: проф. др Јован Делић (председник), доц. др Дејан Милутиновић (ментор), др Јасмина Ахметагић

4. Члан комисије за оцену и одбрану докторске дисертације кандидата Јелене Младеновић, студента докторских академских студија филологије, под називом: *Поезија Новице Тадића*. Остали чланови комисије: проф. др Драган Бошковић (председник), проф. др Драгиша Бојовић

 **Менторство и чланство у комисијам за израду и одбрану мастер и дипломских/ завршних радова:**

1. Ментор у изради мастер радова (9)
2. Члан или председник комисије за оцену и одбрану мастер радова (34)
3. Ментор у изради завршних радова (7)
4. Члан комисије за оцену и одбрану завршног рада (1)
5. Ментор у изради дипломских радова (3)
6. Члан или председник комисије за оцену и одбрану дипломских радова (16)

**Јелена Јовановић именована је за ментора у изради 2 докторске дисертације.**

**Учешће у комисијама за избор наставника и сарадника:**

1. Председник комисије за писање извештаја о кандидатима за сарадника у звање асистент за ужу научну област Српска и компаративна књижевност (Српска књижевност 20. Века). Остали чланови комисије: проф. др Стојан Ђорђић, проф. др Снежана Милосављевић Милић, проф. др Сања Мацура

2. Председник комисије за писање извештаја о кандидатима за сарадника у звање асистент за ужу научну област Српска и компаративна књижевност (Српска модерна и модернизам (до 1941) и Савремена српска књижевност (после 1980)). Остали чланови комисије: проф. др Снежана Милосављевић Милић, проф. др Јован Делић.

На основу приложених података и релевантних чињеница наведених у Извештају комисије, Веће Депармана за српску и компаративну књижевност предлаже Изборном већу Филозофског факултета у Нишу да усвоји **позитивну оцену** резултата које је доц. др Јелена Јовановић постигла у обезбеђивању научно-наставног подмлатка.

У Нишу, 06. 03. 2020. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Јелена Јовановић

Управник Департмана за српску и компаративну књижевност